Sacrosancte ecclesie Sancti Vincentii martiris que est constructa infra Matisconem civitatem, cui Milo episcopus preest. Ego Milo dono predicte case Dei aliquid de rebus meis que sunt site in pago Matisconense, in agro Salorniacense, in villa Sanciaco, sunt curtiferi tres. Terminat unus curtilus ubi Andreas possidet cum mansione et vinea insimul tenente, a mane terra Sancti Clementis, a medio die terra Gauseranni, a sero Flotberti, a circio rivo volvente; alius curtilus ubi Albertus residet, terra terminat a mane de ipsa hereditate, a medio die et a sero et circio terra Sancti Vincentii; tertius curtilus quem alius Albertus tenet, quem vocant Longo, terminat a mane Sancti Vincentii quem Eldinus tenet, a medio die Sancti Vincentii, a sero via publica, a circio de ipsa hereditate. Infra istas terminationes, predictos curtilos cum mansiones et vineas, quicquid ibi visus sum habere, totum ad integrum predicte case Dei trado atque transfundo, sicut superius inserta sunt, eo tenore dummodo vivo usum et fructum habeam, et unoquoque anno reddo ad mensam fratrum investitura modium unum de musto; post decessum autem meum, ad casam Sancti Vincentii perveniat. Si vero episcopus aut alius aliquis beneficiare voluerit, rectam reclamationem habeant parentes mei; si quis hoc calumniaverit auri libras V componat. S. Milonis. S. Ottonis comitis. S. Raterii. S. Maioli. S. Bernardi. S. Warulfi. S. Giroldi. S. Flotberti. S. Eldegarii. S. Adalardi. Actum est hoc regnante Hugone rege.